**Politik for ansvarlig brug af træ- og skovprodukter**

I [navn på boligforening] ønsker vi at bidrage til en social, miljømæssig og økonomisk bæredygtig udvikling. For os er arbejdet med bæredygtighed en vigtig del af vores formål og det at skabe billige, sunde og attraktive rammer for et godt liv en selvfølge. Med denne politik ønsker vi at markere, at for os handler social og miljømæssig bæredygtighed også om de materialer, som vi bruger i vores bygninger. Når vi bygger med skovbaserede materialer som træ, vil vi have vished om, at skovarbejderne og lokalsamfundet i skoven, hvor træet kommer fra, er sikret rettigheder og ordentlige forhold. Samtidig er det vigtigt for os, at skoven er drevet med respekt for naturen og klimaet.

Derfor har vi forpligtet os til ansvarlig brug af træ- og skovbaserede produkter i forbindelse med nybyggeri og renoveringsprojekter. Den øverste ansvarlige for denne politik er [TITEL] i [navn på boligforening].

**OVERORDNET MÅL**

Vores langsigtede mål er, at træ, papir og andre skovbaserede materialer i produkter, vi bruger til byggeri og renoveringsprojekter, er ”ansvarligt træ”. Det vil sige træ fra ansvarligt drevne skove og/eller andre ansvarlige kilder som f.eks. genanvendte materialer og genbrug. Det gør vi rent praktisk ved så vidt muligt at stille krav om FSC®-certificerede produkter (eller tilsvarende), produkter af genanvendte materialer eller genbrugte produkter. Indkøbspolitikken er offentlig tilgængelig og evalueres efter behov.

**MÅLSÆTNINGER**

For [navn på boligforening] er det afgørende, at denne politik følges op med konkret handling. Derfor arbejder vi aktivt på at realisere politikkens målsætninger. Målsætningerne monitoreres af ledelsen og opdateres efter behov.

Som udgangspunkt følger [navn på boligforening] politikken, med mindre at krav om ansvarligt træ og certificerede produkter gør det vanskeligt at skaffe bestemte produkter, medfører uforholdsmæssigt store økonomiske eller administrative byrder eller hæmmer konkurrencen betydeligt blandt potentielle udbydere/leverandører.

* **Nybyggeri og renoveringsprojekter:** [navn på afdeling]
  + har det daglige ansvar for, at indkøb af træ- og skovbaserede produkter til brug i nybyggeri og renoveringsprojekter er FSC-certificerede (eller tilsvarende) og/eller miljømærkede, eller at der indkøbes genbrugsprodukter, produkter af genanvendte materialer, eller at eksisterende byggematerialer genanvendes/genbruges.
  + sikrer, at [navn på boligforening]s træpolitik og trækravene indgår ved al projektering samt i udbud og aftaler vedr. nybyggeri og renoveringsprojekter.
  + underviser efter behov rådgivere, entreprenører, byggefirmaer eller andre samarbejdspartnere i indkøbspolitikken med udgangspunkt i ”Guide til ansvarligt træ i byggeri for almene boligforeninger” og politikken.
  + arbejder for at øge mængden af træ- og biobaserede materialer i nybyggeri og renoveringsprojekter fremover.

# DOKUMENTATION

Leverandører, entreprenører og byggefirmaer er ansvarlige for at indhente og gemme dokumentation til [navn på boligforening] for anvendte byggevarer af træ eller andre skovbaserede materialer. Dokumentationen er faktura og/eller følgesedler for certificerede byggematerialer, som skal indeholde produkternes certificeringsbetegnelse (fx FSC 100%) og leverandørens certifikatkode (fx XX-CoC-111111). Et certifikat alene er ikke tilstrækkelig dokumentation.

Se mere info om kravene til dokumentation i ”Guide til ansvarligt træ i byggeri for boligforeninger”.

|  |  |
| --- | --- |
| Dato: | Boligorganisationens navn og CVR-nr.: |
| Underskrift: | |

# DOWNLOADS OG VEJLEDNING

* Guide til ansvarligt træ i byggeri for almene boligforeninger
* Introduktion til FSC: [fsc.dk/hvaderfsc](https://fsc.dk/hvaderfsc)
* Sådan får du korrekt indkøbsdokumentation: [fsc.dk/indkoeb](https://fsc.dk/dk-da/ansvarligt-indkoeb/koeb-fsc-certificerede-produkter)
* Flere vejledningsmaterialer inden for byggeri og indkøb: [fsc.dk/downloads](https://fsc.dk/dk-da/viden-og-downloads/vejledninger-og-informationsmaterialer)